CELEX: 32000R1564
Language: hr
Date: 2000-07-18 00:00:00
Title: Uredba Komisije (EZ) br. 1564/2000 od 18. srpnja 2000. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               159
            
         32000R1564
   
               L 180/5
            
            
               SLUŽBENI LIST EUROPSKE UNIJE
            
            
               18.07.2000.
            
         
      UREDBA KOMISIJE (EZ) br. 1564/2000
   od 18. srpnja 2000.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EZ) br. 1264/2000 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 955/1999 (4) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od 60 dana.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od 60 dana.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2000.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 144, 17.6.2000., str. 6.
   
      (3)  SL L 302, 19.10.1992., str. 1.
   
      (4)  SL L 119, 7.5.1999., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlog
            
         
               (1)
            
            
               (2)
            
            
               (3)
            
         
               1.   Rukavica od pletene pamučne tkanine, čija je vanjska površina prekrivena slojem prirodne gume (lateks).
               Ova se rukavica koristi u kućanstvu.
               (Vidjeti fotografiju br. 602) (1)
               
            
            
               6116 10 20
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature. napomenom 2.(a) uz poglavlje 40., napomenom 7. uz odjeljak XI., napomenom 4.(a) uz poglavlje 59., napomenom 1. uz poglavlje 61. i tekstom oznaka KN 6116, 6116 10 i 6116 10 20.
               Vidjeti Napomene s objašnjenjem Harmoniziranog sustava uz tarifne brojeve 4015 i 6116.
               Uzimajući u obzir da težina presvučenog materijala od kojeg je rukavica napravljena ne prelazi 1 500 g/m2, ova se rukavica treba razvrstati kao pletena rukavica pod tarifnim brojem 6116.
            
         
               2.   Tvornički tekstilni proizvod: zaslon za sunce u obliku stilizirane mačje glave sa zaobljenim uglovima, približnih mjera 44 cm × 39 cm.
               Proizvod je napravljen od prozirne pune pletene tkanine, s otisnutim motivom mačke, koja je razvučena i pričvršćena u savitljivi žičani okvir. U sredini tkanine nalazi se plastični držač pomoću kojega se štitnik može pričvrstiti za prozorsko staklo.
               (Ostali tvornički proizvodi)
               (Vidjeti fotografiju br. 596) (1)
               
            
            
               6307 90 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 7.(e) uz odjeljak XI., napomenom 1. uz poglavlje 63. i tekstom oznaka KN 6307, 6307 90 i 6307 90 10.
               Proizvod se ne može razvrstati pod tarifni broj 8708, „dijelovi i dodatna oprema za motorna vozila” jer njegov oblik prekriva samo određeni dio prozora te stoga nije primjeren za samostalnu ili glavnu uporabu u skladu s člancima poglavlja 86., 87. ili 88.
               Proizvod se ne razvrstava pod tarifne brojeve 6303 i 6304, budući da nije niti unutarnji zaslon niti unutarnja oprema.
            
         
      
   
      
   
      (1)  Fotografije su isključivo ilustrativne prirode.